A NETFLIX BEMUTATJA
Szedd a lábad, Gus!
- Szedem. - Hajrá!
- Ne siess már ennyire! - Jó reggelt, Copi!
Jó reggelt, Don Manuel! Reggelt, Ms. Cuca!
- Reggelt! - Reggelt!
El ne essetek, gyerekek!
Óvatosan!
- Hogy van ennyi energiája? - Bocsánat.
Itt a szép léggömb!
Bocsánat, uram.
- Elnézést. - Nézz a lábad elé!
Jó reggelt, Vénség úr!
Hé, ne szemetelj!
Vigyázz, Copi! El ne engedd, mert elrepül!
Pont így.
Ésszel már, kislány!
Jaj! Bocsánat, uram.
Nem tudom irányítani!
- Jó ég! - A gatyóm.
Vágd el a madzagját!
Siess, Gus!
- Hé, kislány… - Xico!
Szép munka, Xico!
Jaj!
Au!
Petra mama…
Megmagyaráznád, hogy miért repked a város felett
Don Rodolfo alsónadrágja?
Én csak…
Bele se kezdj, Copi!
Hogy fogsz rendet tenni magad után?
Megvan, hogy!
Egy kihívással.
Nem szeretem, amikor így beszélsz, Copi.
„Kihívást” mondtam, nagyi.
Hála az égnek!
Tudod, hogy nem szeretem az olyan szavakat, hogy „királyság”
meg „zsír”, olyan rosszul hangzanak.
Mi lesz a kihívás?
Hogy rakjunk rendet… együtt!
Megyek, megetetem a tehenemet.
Úgy tűnik, ketten maradtunk.
Rosszul látod, butuska.
Igen? Te kit látsz még itt rajtunk kívül?
Hát Xicót!
Jaj!
Nagyon békés ez a város.
Ehhez kétség sem fér.
Ahogy már korábban is mondtam, jövendőbeli befektetőtársaim,
ez a projekt egy igazi aranybánya.
Igazán meglepő.
Nagyon meglepő.
De korábban nem csak aranyról volt szó, uram.
Azt mondta, így hozzájutunk majd…
Mindenféle ásványhoz, földgázhoz és még gyémánthoz is.
És ha szabad megkérdeznem, uram, mégis hogyan fogunk hozzájutni ezekhez?
Úgy, hogy először rengeteg puskaporral és dinamittal felrobbantjuk a hegyet,
aztán kibányásszuk őket a „fracking” nevű bányászati módszerrel.
Fracking? Hallottam már ezt a szót, de…
Nem tudod, hogy mi az a fracking?
Fogalma sincs róla, hogy mi az a fracking.
A fracking, Mr. Wang,
a jövő!
Pofonegyszerű az egész.
Először le kell fúrni 5000 méter mélyre.
Dirr-durr!
Aztán tele kell nyomni a földet több millió liter olyan vízzel,
ami tele van metanollal, benzollal, etilbenzollal meg toluollal!
Ezután szépen leromboljuk a hegyet.
És eltüntetünk minden mást is, ami az utunkban áll.
Így fogunk megszerezni mindent,
amit a kapzsi természet olyan alaposan elrejtett előlünk.
És szabad tudni,
hogy hol fogunk fúrni?
Ennek a jelentéktelen kis hegynek a helyén,
itt.
RITKA ÁSVÁNYOK - 4745 MÉTER MAGAS
Mi a baj, Hegyanya?
Ki dühített fel?
Ez meg mi? Miért harangoznak?
Don Manuel így hívja tanácskozni a városlakókat.
- Most akar tanácskozni? - Fura.
Copi, ideadnád a kendőmet?
Xico…
Xico!
Induljunk, mielőtt elered az eső!
Kedves San Jaime de las Jaibas-iak!
Egy nagyon jó hír miatt
hívtam össze ezt a tanácskozást.
Végre a mi szeretett városkánkat is elérte
a fejlődés szele.
Micsoda izgalmas idők ezek!
Amióta csak San Jaime de las Jaibas polgármesterének választottatok,
drága városlakók,
szakadatlanul szeretett…
sőt, imádott városkánkért dolgozok.
Asszonyom!
…az igazi szolidaritás…
Miért van benne a városunk nevében a „jaibas” szó?
Azért, mert itt régen egy tenger volt,
a „jaibas” pedig azt jelenti, hogy „rák”.
Mikor? Húsz évvel ezelőtt?
Nem, te illetlen kölyök.
Több millió évvel ezelőtt.
Azta!
Akkor hány éves tetszett lenni?
Ezért jött el az ideje,
hogy a hegy mélyén rejlő kincseket
végre birtokba vegyük.
Tessék?
Mi a csudáról hablatyolsz, Manuel?
A hegy már így is a mi birtokunkban van.
És az a mi legnagyobb kincsünk.
Jogos, Petra mama.
De a hegy
tele van arannyal.
Egy kis arany éppen jól jönne.
Ezek az úriemberek azért jöttek,
hogy segítsenek nekünk profitálni a hegyből.
Ami persze így is a mienk, de így még inkább a mienk lehetne.
Na, hogy hangzik?
Én elfogadnék egy kis aranyat.
Én is.
Ezer éve fel szeretnék már húzni egy drótkötélpályát.
Belétek meg mi ütött?
Ezt még fontolóra venni is bűn.
Nézze, mama, ha meg akar állítani minket,
menjen el politikusnak,
talán úgy lesz esélye!
Te pedig menj el a pi…
Nagyi!
Meddig tartana kibányászni az aranyat?
Pár hét lenne az egész,
mélyen tisztelt jamaicaiak.
San Jaime de las Jaibas-iak.
Tök mindegy.
És mennyit kapnának belőle fejenként?
Hát, még el kell végeznünk pár számítást,
növelni kell a változókat, csökkenteni más tényezőket,
hozzáadni a kockázatot,
amit aztán el kell osztani a számmal, amire gondolt.
Ez az! Szinte már látom, ahogy lóg rajtam az a sok arany.
És mégis hogy fogják kibányászni ezt a sok aranyat?
Nagyon könnyen, drága ősz asszonyság.
Pont erre találták fel a frackinget.
Ácsi!
A fracking egyáltalán nem jó dolog, sokat olvastam róla.
Nincs miért aggódni. Nem olyan rossz dolog az, kislány.
A fracking igazából egy egész környezetbarát eljárás.
A legrosszabb, ami történhet, hogy megöli a növényeket,
megmérgezi az állatokat
és okoz pár földrengést.
Ez nem hangzik valami jól.
De csak nagyon enyhe földrengéseket szokott okozni.
Drága jamaicaiak!
San Jaime de las Jaibas-iak.
Kétféle ember létezik,
az, aki mindent megkap, amire vágyik
és az, aki még csak ki sem meri mondani, hogy mire vágyik.
Hát, én tudom, hogy mit akarok.
Ne feledjétek, drága San Jaime de las Jaibas-iak,
hogy ez az egész az én ötletem volt!
Jusson majd eszetekbe a kormányzóválasztás során is
a ti szeretett…
sőt,
imádott Manueletek!
- Éljen Don Manuel! - Don Manuel!
Szuper vagy!
Ez az! Szóljon a rock!
Ha segítesz végigvinni ezt,
mi is úgy fogunk segíteni téged, mintha csak egy lennél közülünk.
Várjatok!
Várjatok! Nem tudjátok, mibe…
Vénség úr!
Beszélnünk kell.
Drága Petrám, nem ér rá holnap?
Nem látod, hogy milyen nyúzott vagyok?
Muszáj lepihennem,
hisz egész nap keményen dolgoztam.
Cuca, legalább te segíts nekem!
Könyörgök.
És fosszam meg a fiamat az esélytől, hogy kormányzó lehessen
egy sima kis hegy miatt?
Mindig is túl idealista voltál, Petra.
Menjünk haza! Ha megnyitjuk az utat, még lehet esélyünk.
Ugye, Xico?
Milyen megnyitandó útról beszélt?
Nem jöttök?
Drága Manuelem,
miben mesterkedsz?
Semmiben, anya. Anyuci, drága édesanyám.
Ugye nem fogod segíteni
azokat az embereket abban, hogy felrobbantsák a hegyet?
Anyuka! Dehogy, anya!
És nem felrobbantani akarják,
csak le akarnak csípni belőle itt-ott.
Fel sem fog tűnni senkinek a különbség.
Hajlandó vagy a szavadat adni erre?
Hazudtam én neked valaha, anyu?
Hisz ismersz.
Rendben. Így már megnyugodott a lelkem.
Jó éjszakát, anyu! Nyugodj…
békében!
Nagyi, mi az az út, amit ott a padon említettél?
Miért kell megnyitnunk?
És még valami,
miért beszélsz úgy a hegyről, mintha élne?
Sokszor szoktál úgy beszélni róla.
Copi, öreg vagyok már és kimerült.
Feküdjünk inkább le!
Látod, Xico?
Most se válaszolt a kérdéseimre.
Mire célzol ezzel?
Arra, hogy szeretsz titkolózni előlem.
Copi, egy nap megérted majd, hogy miért titkolóztam.
Ja, persze.
Ahogy egy nap azt is megértem majd,
hogy miért hagyott el anya.
Hagyd most, Xico!
Hagyd!
Copi!
Gus, mit keresel itt?
Korán keltem a suli miatt.
Ne csináld már! Tanítási szünet van.
Csak kinéztem, mert zajt hallottam.
- És tudod, kit láttam? Petra mamát… - Petra mama!
- Miattad most szem elől vesztettem. - Miattam? Mi rosszat tettem?
Kövessük!
Vénség úr!
Mi a jelszó?
Petra vagyok. Nyissa ki, legyen szíves!
Nézzenek oda!
Ki ez a gyönyörű nő?
Elég legyen, Vénség úr!
Nincs most kedvem a badarságaihoz.
Veszélyben van a hegy.
A drága Hegyanyánk?
Tudja, hogy hány gonosz és kapzsi ember van.
Legutóbb akkor volt veszélyben, amikor a…
Meg kell nyitnunk az utat, egyesítenünk kell a három követ
és meg kell találnunk a Hírvivőt.
Drága Petra, tudom, hogy a kor csak egy szám,
de túl öregek vagyunk mi már ehhez.
De mi vagyunk a Kövek Őrzői, Vénség úr.
Te érted, miről beszélnek?
A kövek egyesítése tényleg nem nagy feladat.
Az oké.
Már ha a harmadik fél hajlandó egyesíteni a kövét a mi két kövünkkel.
Az út megnyitása sem probléma, mert arra csak te vagy képes.
De a Hírvivő megtalálásában
nem vagyok hajlandó részt venni.
Ha kell,
a hegybe is bemegyek, hogy megtaláljam.
Az tudod, hogy mivel jár, drága Petrám.
Te is úgy fogsz járni, mint Lupita lányod.
Elvette őt a hegy,
és a mai napig
fogva tartja.
Tennünk kell valamit.
Én tudod, hogy segíteni fogok,
de a harmadik őrző már nem biztos.
Copi, akkor az anyukád…
Copi!
Siessünk, Xico!
Ez lesz a világ legnagyobb bányászati projektje.
A bányászati területen lesz a főhadiszállásunk.
Pontosan hol?
Egy olyan helyen, ahol a madár se jár.
Petra!
Cuca!
Te meg mit keresel itt?
Lehet, hogy csak eltévedtem,
és véletlenül a pokolban kötöttem ki.
Még mindig nem szoktál fürdeni?
Te meg még mindig szereted a madarakat?
Elég legyen!
Vagy honnan a sok szarkaláb?
Mi vagyunk a Kövek Őrzői.
Na és akkor?
Nem tudjuk egyesíteni a köveket, ha folyton csak civakodunk.
Én aztán nem egyesítem vele semmim.
Veszélyben van a hegy.
Te is tudod.
Ahogy azt is tudjuk,
hogy ki okozta ezt a helyzetet.
Szükségünk van a kövedre.
Megmondtam, Petra,
az én kis Manuelem politikai ambíciói sokkal fontosabbak, mint…
Petra mama, eltűnt Copi.
Talán a hegyen lehet.
Micsoda? Miért ment oda?
Az anyukáját keresi.
Mit látsz, Xico?
Miért keresi ott az anyukáját?
Hallottuk, hogy miről beszéltek Vénség úrral.
Hogy a lánya a hegyben ragadt.
Mielőtt bármit mondhattam volna, Copi már ott se volt.
Cuca, ide a köveddel!
A lányomat már elvesztettem. Az unokámat nem fogom.
Ide a köveddel! Egy-kettő!
Na végre.
Na mi van, mégse vagy olyan kemény?
Az egy ősrák?
Igen.
Abból a korból származik,
amikor San Jaime de las Jaibas helyén még tenger volt.
És?
Egyedül a Hírvivő képes
felszabadítani az erejüket, ami megmenthet minket.
Majd én felkutatom.
Petra,
te is tudod, hogy nem fogsz tudni eljutni a hegy belsejébe.
Túl idős vagy már ehhez, drága Petrám.
De valakinek el kell vinni oda a köveket.
Elviszem én őket.
Copi és Xico a barátaim.
Nem, Gus.
Túl veszélyes az út.
De a kő nélkül nem fogják megtalálni az utat, nem?
A legfontosabb, hogy a Hírvivő megkapja a követ.
Ne aggódj, Petra mama!
Megmentem őket.
Várj, Gus!
Nyugodj meg, drága Petrám!
Mindketten erős gyerekek.
És amúgy is tudod segíteni őket.
Nyisd meg az utat nekik!
A történelem megismétli önmagát.
Hegyanyánk!
Könyörgök, nyisd meg az utad,
hogy a gyerekek megkereshessék a Hírvivőt benned!
Szeretet és tisztelet lakozik a szívükben
irántad.
Vigyázz rájuk, ahogy ők is vigyáznak rád!
Valahol itt kell lennie a hegy bejáratának.
Hisz ez az egyetlen út.
Mi ez a hang?
Fázol, Xico?
Tiszta kék a bundád.
Látom, azért jöttetek, hogy a hegybe belépjetek.
Átverni ne is merjetek! Copi és Xico a nevetek.
Hadd mutatkozzak be!
Egy nyúl vagyok, a nevem Tochtli.
Mellettem csendet ne várjatok, nem tudtok elhallgattatni.
Te egy beszélő nyúl vagy?
Ráadásul rímekben beszél.
Te is tudsz beszélni, Xico?
Tudok beszélni? Igen, tudok beszélni.
Pont, mint te. Csak nem hencegek vele.
Úgy örülök, hogy értem, amit mondasz!
Nem boszorkányság ez.
A kíváncsi természeted csalt el ide, hogy meglelhesd, amit keresel
a messziségben.
Én egy szavát sem értem.
Az anyukámat keresem. A hegy fogságában van.
Induljunk! A Hegyanya azt szeretné, hogy segítsek nektek.
A sorsotok talán még ma beteljesedhet.
Várjátok! Én is jövök.
Hát te?
Petra mama megkért, hogy hozzam el ezt neked.
Úton vannak ide a munkagépek, és csak a Hírvivő segíthet rajtunk.
Ő biztosan tudja, hogy hol van az anyukám.
Ezek a kö…
A kövek?
Igen, a kövek.
Jaj, ez a nyúl tud beszélni!
- Ráadásul rímekben. - Micsoda? Te is beszélsz?
Gyorsan, siessetek!
Csak ez az egy út vezet a hegybe.
Ha ez bezárul, a belépés lehetetlen.
- Te nem jössz, Tochtli? - Nem, én nyúl vagyok, nem kígyó.
Tudom, nem nagy nívó.
A Hold köldöke vár engem, jósolni kell mennem.
- Be fog záródni! - Futás!
Azta!
Mi ez a hely?
A hegy belseje.
Azt tudom, Xico.
Bocsi, csak még mindig fura, hogy beszélsz.
Xico, most meg zöld a bundád.
Nyugi, Xico! Biztos csak itt látszódik zöldnek.
Fura ez a hely.
Megállni!
Ki lépett be a hegybe?
- Ki mondta ezt? - A fa.
- A fa? - A fa?
Jobb, ha hozzászoktok, hogy itt minden tud beszélni.
Te vagy itt az egyetlen fa, ami nem kőből van.
Én vagyok az egyetlen fa, ami nem dermedt még kővé.
Hát ezért van kőből a többi fa?
Itt minden fa haldoklik.
Aztán a végén kővé dermednek.
Annál jobban rettegnek, minél közelebb érnek ide a munkagépek,
hogy kivágják az erdőt.
Okos egy kutya vagy.
Fa úr, az anyukámat keresem.
- És a Hírvivőt. - Elhoztuk ezeket a köveket.
Értem.
Nocsak!
Nem hittem volna, hogy ilyen hamar
visszatér majd ide valaki.
Üdvözöllek benneteket, kőhordozók!
- Mi a baj? - Te sírsz?
Néha a sírás ideje jön el,
néha pedig a nevetésé.
Most a sírás
idejét éljük, de a jöttötök talán újra
elhozza a nevetés ideje.
Vegyétek el a könnyeimet! A Hírvivő majd elmondja,
hogy mit kezdjetek velük.
A Hírvivő a…
Jaj, ne! Itt vannak.
Nem akarom ezt megint! Ne!
Meneküljünk!
Nem tétlenkedtek.
Három dolgot nem szabad pocsékolni.
- Az időt. - A hatalmat.
És a pénzt.
Isten hozott a jövőben,
drága és mélyen tisztelt duci barátom!
Jaj, Petra mama!
Sehol sem találom Gust.
Nem lehet, hogy Copival van?
El kell mondanom valamit, Carmen.
Nem semmi kis földrengés volt ez, srácok.
Mi a pálya? Helyzet?
Miért néztek rám így? Ilyen csúnya lennék?
Kimondottan ronda vagy.
Csitt!
Mi vagy te, egy patkány?
Mondom, csitt!
Ő egy oposszum.
Tlacuache vagyok, ami nagy büszkeséggel tölt el.
Uram! Kisasszony!
Szeretném bemutatni Tlacuachét,
Mexikó leghíresebb erszényesét.
Nem olcsó másolat vagyok, nem is utánzat.
Látjátok, csupasz a farkam
és van erszényem is.
Ami nagyon hasznos ám.
Na? Vesztek egy babát? Vigyetek haza egy Tlacuachét!
És ne feledjétek, ami Mexikóban készült, csak jó minőségű lehet!
Bocsi. Nehezen tudom levetkőzni, hogy régen értékesítő voltam.
Ti jöttök, cimbik. Mi szél hozott benneteket?
A Hírvivőt keressük.
Meg az anyukámat.
- Ezekkel a kövekkel. - Meg a fa könnyeivel.
Ez igen!
Ti aztán nagyon felkészülten érkeztetek.
Ó, a híres kövek, amik mindig megtalálják egymást!
És Ahuehuete könnyei.
Nagyon hatásosak az átkok ellen.
És egy mexikói meztelen kutya.
- Ráadásul lila. - Tessék?
Most már lila vagyok?
Segítek rajtatok, pajtik!
Gyertek, bújjatok be velem a fába!
Idekint nem lesztek biztonságban.
Arról nem is beszélve,
hogy idekint még a falnak is füle van.
Nyomás, gyerkőcök!
Hogy engedhetted ezt, Petra mama?
Nem állíthattam meg őket.
Miért nem?
Hisz még gyerekek.
És mégis mi ez a badarság, amiről beszélsz?
Nem azt várom el, hogy megértsd.
Csak azt, hogy bízz bennem.
Elküldte oda a fiamat és az unokáját.
El sem akarom hinni ezt az egészet.
Főleg azután, ami a vejével, Juannal és Lupitával
történt.
Legyél egy kicsit megértőbb,
drága Carmen!
Már elnézést, Vénség úr.
De ön szerint érdekli ezeket a cégeket a környezet?
Bármit letarolnak pénzért.
Közösségeket tesznek tönkre.
Embereket ölnek.
De régebben is sikerült legyőznünk őket, Carmen.
Többször is.
De Petra mama, fel vannak fegyverkezve
és bármire képesek.
De ezt ön is nagyon jól tudja.
Juan és Lupita halála óta.
Mire készülsz, Carmen?
Ha ön itt üldögélve badarságokat akar beszélni, csak tessék!
Mindenféle Hírvivőkről, őrzőkről, varázskövekről.
De én megpróbálom megkeresni őket.
Most mit tegyünk, Petra?
Ez még kérdés, Vénség úr?
Menjünk utána! Ezt nem csinálhatja végig egyedül.
A bátrak az első sorokban küzdenek és meghalnak.
A gyávák a hátsó sorokban küzdenek és életben maradnak.
De még így is nagyon kevesen vagyunk már.
Induljunk! Nem várom meg, amíg befejezi a hablatyolást.
Csak bátran! Érezzétek magatokat otthon, cimbik!
Szeretnétek látni a kincseimet?
Csak nézzetek körbe!
Bocsi a kupiért, pajtik. Elég ritkán szoktam takarítani.
Nem keresnek valami jól a sámánok.
Ez a csizma átszelte a sivatagot.
Ez a kalap meg Afrikából repült át ide.
Ez pedig egy lusta fiú naplója.
Ha ez az alsógatya meg…
beszélni tudna.
De komoly képet vág hirtelen a kis mexikói meztelen kutya.
Ne csináld már, haver! Ne nézz már így rám!
Tudom, hogy betyár ronda vagyok,
de ettől még tudjátok, hogy kivel van dolgotok?
Én vagyok a mexikói Prométheusz, cimbik.
Én loptam el a tüzet az istenektől, hogy odaadhassam az embereknek.
Komolyan mondom. A farkammal loptam el a tüzet.
Azért néz ki így, mert megégett. Látjátok?
Azóta is mindenfélét gyűjtögetek.
Nem tudok felhagyni a rossz szokásommal.
És veled mi a helyzet, cimbi? Te tudod, hogy ki vagy?
- Igen, Xico. - Aha.
Egy mexikói meztelen kutya.
Fogalmad sincs róla, hogy ki vagy, mi?
Akkor rendes leszek veled.
Megmondom én neked, hogy ki vagy.
Kuksizz ide, kölyök!
Ez itt te vagy.
Egy ősi kutyafaj leszármazottja vagy, pajti.
Xólotl,
az alkonyat istene,
az Esthajnalcsillag és az alvilág ura teremtett téged.
Az ük-ük-ük-ük-üknagyapád
Xólotl az élet csontjából letört szilánkból
teremtett téged.
Azért vagy ilyen csontos.
Hé!
Az ük-ük-ük-ük-üknagyapád
Nincs ebben semmi.
Csak van varázserőd.
És tudsz gyógyítani.
A világosban az élők társa vagy,
a sötétségben pedig a holtaké.
Az ük-ük-ük-ük-üknagyapád
Én?
Az ük-ük-ük-ük-üknagyapád
Emiatt kerültél a Földre.
A fontos feladatod miatt!
Szóval egy varázserővel bíró kutyus vagy.
Ácsi!
Mi az, hogy „kutyus”?
Ő nem egy egyszerű kis uszkár.
Ő egy mexikói meztelen kutya, kislány.
Több tisztelet
jár annak, aki átkísér majd a Mictlánon miután kipurcantál.
Ami persze
még nem most lesz.
Köszi, hogy kiálltál mellettem, de mennünk kell.
Megmondanád, merre induljunk?
Az attól függ, merre akartok menni.
Befele vagy kifele?
Felfele?
Vagy lefele?
A Hírvivőt keressük.
Az anyukámat keressük.
Éppen mindkettőjüket kereshetjük.
Akkor ide hallgassatok, porontyok!
Hogy létezik-e Hírvivő?
Igen, létezik.
De nagyon sokat kell gyalogolnotok, hogy megtaláljátok.
Nagyon-nagyon sokat.
A hegy belseje felé.
Olyan lesz, mintha az univerzum közepe felé tartanátok.
De él ott egy nő.
Bizony ám.
De nem tudom, hogy ő-e az anyukád.
Lehet, hogy nem.
Hogy juthatunk el oda?
Nagyon sokat kell gyalogolnotok.
Nagyon-nagyon sokat.
A hegy belseje felé.
Olyan lesz,
mintha az univerzum közepe felé tartanátok.
A kettő ugyanaz?
Hát persze, te dinka.
Akkor miért nem ezt mondtad?
Mert így menőbben hangzott.
Prímábban, stílusosabban.
Értitek?
Mi volt ez?
Elkezdték felrobbantani a hegyet.
- Honnan tudod? - Onnan, hogy varázsereje van.
-Tlacuache! - Meghalt?
Nem, az oposszumok ezt csinálják.
Veszély esetén halottnak tettetik magukat.
Hess!
A csudába! És most merre, cimbik?
Ne kezd te is!
Ne beszélj úgy, mint Tlacuache!
Te meg úgy beszélsz, mint Ms. Cuca, affektálósan és flancosan.
- Hé! - Gyertek, tudom, merre kell menni!
Uram, szeretett társaim,
mármint imádott társaim, van egy kis probléma.
Nagyon makacs ez az idős nő.
Tudtam, hogy ez lesz.
Uram, ebben a városban én vagyok a törvény.
Ha jelenetet rendez, akkor letartóztattatom a fejlődés feltartásáért.
Na? Meggyőzően hangzott?
Most mivel van problémája, asszonyom?
Mit nem értettek abban, hogy tartsák tiszteletben
a szent hegyünket?
Rendezzük ezt el máshogy, jóasszony!
Mondjon egy összeget!
Mennyiért hagyná, hogy kibányásszuk a hegy kincseit?
Én nem egy seprű vagyok, nem tud megvenni.
Asszonyom,
az üzlettársam úgy érette,
hogy ebben a városban ön egy influenszer.
Hogy mondhat ilyet egy hölgyre?
Pláne egy ilyen tiszteletre méltó hölgyre.
Úgy értem, hogy sokaknak fontos az ön véleménye.
Ha ön elfogadja a projektünket, a többiek is el fogják.
Don Manuel, errefelé az ön szava dönt.
Nem engedheti ezt.
Attól tartok, hogy a polgármesterük
átruházta az erre vonatkozó jogait.
El fogjuk ezt mondani a városlakóknak, Don Manuel.
Magukat pedig be fogjuk perelni
környezetkárosításért.
Ne halogassuk tovább a frackinget és a robbantást!
Van két kisgyerek a hegyben!
Hazugság.
Esküszöm, hogy nem.
- Hazugság. - Nem hazudok.
- Ne hazudjon! - Nem hazudok.
- Nem hiszem el. - Jobban tenné.
Győzzön meg!
- Mégis mivel? - Az igazsággal!
Két gyerek van a hegyben, az egyikük a fiam!
Manuel, Gus és Copi bent vannak a hegyben.
Gus és Copi?
És Xico.
Megpróbálom feltartóztatni a fúrást.
Mit mondtál? Ne sugdolózz!
Megpróbálom feltartóztatni a perüket.
Gyáva!
Sajnálom, Petra mama,
de ma túl messzire ment.
Nem csak messzire. Hanem túlságosan messzire!
Mindig is jól bántál a szavakkal, Manuel.
Majd meglátjuk, hogy akkor mit mondasz,
amikor Copi és Gus nem kerül elő.
Az teljesen más tészta.
Ettől még nem lehettek ilyen tiszteletlenek a hatalom emberével.
De igaz, hogy kötelességem megtalálni őket.
Ezért is küldtem egy mentőcsapatot a megkeresésükre.
Buzgón keresi is őket… a mentőcsapat.
Te ezt egyszerűen nem értheted, Manuel.
Sosem értetted.
Menjünk, Gus!
Nem tudok többet gyalogolni. Túl meleg van.
Elvégre egy sivatagban vagyunk.
Egy hegy belsejében?
Vigyázzatok! Mi az ott mögöttetek?
Ki vagy te? Miért követtél minket?
Xappan vagyok.
Mondjátok el, hova tartotok!
Mielőtt megöllek titeket.
Az anyukámat keressük.
Küldetésünk van.
Meg fogjuk menteni a hegyet a kövekkel.
A kövek!
Ezt a hegyet az istenek teremtették.
Ezért el kell pusztítani.
Az isteneknek meg kell fizetniük az árulásukért.
Meneküljetek!
Xico, nagyon bátor voltál.
Azta!
Látod ezt? Narancssárgává változott.
Látom.
Radioaktív a kutyád.
Nem, csak varázsereje van.
Ugye tudjátok, hogy hallak ám benneteket.
Igyunk egy kis vizet, hogy folytatni tudjuk az utat!
Nagyon elfáradtam.
Valami…
nincs itt rendben.
Copi!
Elért a bosszúm!
Petra mama!
Petra drágám!
A kislányom.
Copi, ne!
Nem fogtok tudni segíteni rajta.
Fáj a mellkasom.
És szédülök is.
Xico, máris nagyon magas láza van.
Rendbe fogsz jönni, Copi, megígérem.
Most mit tegyünk?
Maradj vele! Megkeresem a Hírvivőt.
Ő biztos meg tudja majd gyógyítani.
Petra mama!
Carmen…
Olyan volt, mintha…
Petra Padilla, Espiridión García, Carmen López!
Elmehetnek.
Letették önökért az óvadékot.
De kicsoda?
Petra!
Cuca!
Miért gondoltad meg magad?
Ha a mi korunkban nem vagyunk képesek helyesen dönteni, akkor…
Sok teendők van. Menjünk!
Azonnal figyelmeztetnünk kell
a városlakókat azoknak a gonosztevőknek a szándékairól.
Siess!
Rendben.
RÖGTÖN JÖVÖK
Xico…
Minden készen áll a fracking megkezdésére!
Erre a pillanatra vártunk.
A több millió hektoliter
metanol és etilbenzol
megolvasztja majd a követ,
így a fúróink úgy mennek majd át rajtuk,
mint forró kés a vajon.
Mr. Frevler, arról nem volt szó, hogy ennyi dinamitot fognak használni.
Őszinte leszek, drága barátom, nem érdekelnek a panaszaid.
- Itt vannak! - Menjenek innen! Nem kellenek ide.
Hallom a szellemeket.
Szellemek nem léteznek.
Uram!
Tüntetni jöttünk!
Biztos ebben, uram? Mert…
Felkészülni a befecskendezésre!
Kezdjük!
Copi…
Cserbenhagytalak, kislányom.
Xico…
Térj magadhoz, Xico!
Nem itt végződik az utad.
Olyan ismerős a hangod.
Az én hangomat hallottad korábban.
Én hívtalak ide.
Mi van Copival? Segítenem kell rajta!
Előbb rajtunk kell segítened.
Olyan ismerősnek tűnsz.
Te…
Igen, Copi anyukája vagyok.
Lupita!
„Lupita”.
Ezer éve nem hallottam a saját nevemet.
Hogyhogy itt élsz? Miért hagytál el minket?
Nem hagytalak el titeket.
Végig itt voltam veletek.
Azért élek itt, hogy megvédhessem a hegyet
a folyamatos támadásoktól.
A sok munkagépes, felfegyverzett embertől, akik a megszállottságukkal
csak halált és pusztítást hoznak.
Menjetek innen!
Nem kelletek ide!
- Tűnés innen! - Tűnés innen!
Juan!
Ne!
Juan!
Lupita…
vigyázz a kis Copira!
Ilyen többé nem fordulhat elő.
Lesznek még, akik megpróbálják majd elpusztítani a hegyet.
El kell mennem.
A kicsi és mindenki érdekében.
Veled maradok, hogy megvédhessem a hegyet.
Copi apukáját megölték?
Igen, amiért meg akarta védeni a hegyet.
Erre most…
Mindez azért alakult így, mert nem találtam meg a Hírvivőt?
Nem, Xico.
Ez a jövő.
Akkor fog bekövetkezni, ha nem teljesíted a küldetésed.
De én csak egy mexikói meztelen kutya vagyok.
Ráadásul még csontos és kicsi is.
Te sokkal több vagy ezeknél.
Ez én lennék?
Siess vissza Copihoz és Gushoz!
De nem tudom, hogy segíthetnék rajta.
A könnyekkel meggyógyíthatod.
De az igazi orvosság benned él…
idebent.
De hogy fogok visszajutni innen a felszínre?
Kérlek, segíts megmenteni Copit!
- Te nem jössz? - Én sajnos nem mehetek el innen.
Vigyázz Copira!
Légy ott mindig mellette!
Így nem fogjuk időben megtalálni.
De van egy barátom, aki segíthet.
Csak ezt ne, cimbi! Tegyél le, haver!
Tlacuache, segítened kell nekünk.
Xico! A szívbajt hoztad rám, pajti.
Persze, hogy segítek, cimbi.
Tarts ki, Copi! Ne add fel!
Tessék, igyál egy kis vizet!
A dinamit robbantásra kész!
Tempósabban, haladjanak a gépek!
Ne lazsáljatok!
Egy-kettő!
Mire vársz még? Jobbra!
Még jobban! Úgy!
Ez az!
- Engedd csak! Ne állj meg! - Mehetsz!
Ne add fel, Carmen!
Igenis történnek csodák.
Mi tart nekik eddig?
Sosem csalódtam még senkiben ekkorát.
Remélem, tudod.
A hegyünkért!
- Előre! - Előre!
Megbánjátok, hogy…
Copi bajban van.
Megcsípte Xappan.
De megvannak még Ahuehuete's könnyei.
Látod ezt? Haldoklik a hegy.
Xico!
Adjátok gyorsan a könnyeket!
Tessék, itt vannak.
Nem hatott?
Várjunk csak! Tudom, mi segíthet rajta.
Xico?
Copi, hát jobban vagy!
Hurrá!
Nyomjatok bele még több savat!
Hát túlélted.
Akkor végzek mindegyikőtökkel!
Xico!
Ne!
Kék szarvas!
Elkéstünk, ugye, cimbi?
Nem.
Még megmenthetjük a hegyet.
Még van időnk megtalálni a Hírvivőt.
Mi mindent megtettünk, de nem sikerült megtalálnunk.
Ahogy az anyukámat se.
Mindenben kudarcot vallottunk.
A küldetésetek
nem a Hírvivő megtalálása volt.
Hanem az elkísérése az úton, aminek a végére
rájön arra, hogy ki is ő valójában.
Rám célzol?
Foglald el méltó helyed a történetben, Xico,
teljesítsd a küldetésed!
Eljött a kövek ideje! Gyorsan!
Sikerült nekik!
Megcsinálták, Vénség úr!
Itt a természet válasza!
A hegy…
Öljétek meg őket!
Meneküljünk!
Nem mehettek sehova! Ti a beosztottjaink vagytok!
Hogy merészeltek elszaladni?
Jó pénzt fizettem a munkátokért!
Azonnal gyertek vissza!
Ez meg mi?
Mi történik velünk?
Tegyél le! Én egy nagyágyú vagyok!
Egy nagyon nagyágyú!
Ti meg csak csótányok!
Igen, csótányok!
- Én milliomos… - Ne!
A fenébe veled, te istenverte hegy!
Engem nem tudsz legyőzni!
Béna kis falusiak!
Én nem ismerek félelmet,
épp ebben rejlik az erőm!
Fedezékbe!
Ne!
Az ember ma ismét megpróbálta felborítani a természet kényes egyensúlyát.
A legbátrabbaknak köszönhetjük,
hogy megállították őket.
Hajtsunk hát fejet e fiatalok bátorsága előtt!
Petra mama!
Copi!
Akik rosszat tettek, megkapták a büntetésüket.
Akik pedig bátrak voltak,
elnyerték a jutalmukat.
Mi pedig mind értékes leckét tanultunk.
De van még egy ember, aki nem fizetett meg a gaztetteiért.
Elárultad a saját városodat
és a földet, ami táplált téged.
A fiad büntetést érdemel.
Kérem, uram, ne!
De hisz elárult téged.
Téged, a Kövek Őrzőjét.
Erről az egészről én tehetek,
nekem nem sikerült rendes embert nevelnem belőle.
Lupita!
Anya?
Anya!
Xico!
Foglald el a helyed,
és ragyogj, ahogy megérdemled!
Gyere ide!
Xico!
Gyere ide, pajti!
Büszkén mondhatom,
hogy győzedelmeskedtél, barátom.
Amíg van szeretet és barátság sosem fog győzni a gonoszság.
Megcsinálták!
Aki hallja a természet hangját,
az a sötétben is lát.
És csak az képes fellelni a fényt,
aki a sötétben is lát.
Xolo, Xolo, Xoloitzcuintle
Xico, Xico, Mexikó
Ez mindannyiunk bolygója Osztozzunk hát meg rajta
Xolo, Xolo, Xoloitzcuintle
Xico, Xico, Mexikó
Bárhova is vigyen az élet Békés évek kísérnek majd téged
Elmesélek egy varázslatos történetet
Egy kutyáról, Akit már az aztékok is tartottak
Azóta hűséges, elválaszthatatlan barátunk
Az életen túl is elvezet minket
A lelke mindig is itt volt velünk
Elkísért minket mindenhova
Ezért van most is itt veled
Hogy jól érezd magad, hogy merj álmodni
Xolo, Xolo, Xoloitzcuintle
Xico, Xico, Mexikó
Előtte nincs semmilyen akadály Ő a nagy felvidító
Xolo, Xolo, Xoloitzcuintle
Xico, Xico, Mexikó
Osszuk meg az ötleteinket Hisz ez a mi közös bolygónk
Xolo, Xolo, Xoloitzcuintle
Xico, Xico, Mexikó
Ez mindannyiunk bolygója Osztozzunk hát meg rajta
Xolo, Xolo, Xoloitzcuintle
Xico, Xico, Mexikó
Bárhova is vigyen az élet Békés évek kísérnek majd téged
Elmesélek egy varázslatos történetet
Egy kutyáról, Akit már az aztékok is tartottak
A lelke mindig is itt volt velünk
Elkísért minket mindenhova
Ezért van most is itt veled
Hogy jól érezd magad…
KÖSZÖNETNYILVÁNÍTÁS
Köszönetet szeretnénk mondani Földanyánknak az inspirációért,
az őseinknek, a szüleinknek, a nagyszüleinknek
és az életnek, amiért megadatott, hogy a szívünk vezethessen minket.
A feliratot fordította: Szabó Gábor